in-હિમતનગર:   આજના યુવાઓને સોશ્યલ મીડિયા નું કેટલું ઘેલું લાગ્યું છે, તેના વધુ ઉદાહરણો આપવાની અહી કોઈ જરૂર હોય તેમ લાગતું નથી, પણ જોયા જેવી ત્યારે થાય છે, જયારે સોશ્યલ મીડિયા આજના સગીરો યુવાઓની સમજણશક્તિને પાર કરી જાય . . . એક કિસ્સો રાજ્યના હિમતનગર માં સામે આવ્યો છે, જે આજના એ વાલીઓ માટે ચિંતારૂપ અને લાલબતીસમાન છે, જેના સંતાનો બેફામપણે સોશ્યલ સાઈટનો ઉપયોગ કરી રહ્યા છે, વાત એવી છે કે રવિવારના રોજ સાંજે ચારેક વાગ્યે કેન્દ્રીય વિદ્યાલયના બે શિક્ષકોની ધો-7 અને ધો-10 માં અભ્યાસ કરતી બે સગીર દીકરીઓ ઘેરથી બહાર ગયા બાદ પરત ન આવતા બી ડિવિઝન પોલીસને જાણ કરાતાં પોલીસે પણ ગંભીરતા સમજી તરત તપાસ હાથ ધરી હતી.